**สรุปผลการประชุม ก.จ.**

**ครั้งที่ 10/๒๕64**

**เมื่อวันที่ 28 ตุลาคม 2564 เวลา 09.00 น.**

………………………..

1. ขอขยายเวลาการดำเนินการสรรหาผู้มาดำรงตำแหน่งสายงานผู้บริหาร ตำแหน่งปลัดองค์การบริหาร ส่วนจังหวัด (นักบริหารงานท้องถิ่น ระดับสูง)

- ตามประกาศ ก.จ. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร (ฉบับที่ 4) พ.ศ. 2564 ข้อ 12 กำหนดให้องค์การบริหาร ส่วนจังหวัด ที่มีตำแหน่งสายงานผู้บริหารว่างในทุกกรณี ให้รายงานตำแหน่งว่าง ต่อ สำนักงาน ก.จ.จ. ภายในสิบห้าวัน นับแต่วันที่ตำแหน่งว่าง แล้วให้องค์การบริหารส่วนจังหวัดดำเนินการสรรหาโดยเสนอชื่อผู้มาดำรงตำแหน่งที่ว่างต่อสำนักงาน ก.จ.จ. เพื่อขอความเห็นชอบต่อ ก.จ.จ. ภายใน 60 วัน นับแต่วันที่ตำแหน่งว่างหากครบระยะเวลา 60 วันแล้วองค์การบริหารส่วนจังหวัดไม่สามารถเสนอชื่อผู้มาดำรงตำแหน่งต่อสำนักงาน ก.จ.จ. ให้องค์การบริหาร ส่วนจังหวัดแจ้งตำแหน่งว่างต่อสำนักงาน ก.จ.จ. เพื่อให้ ก.จ. หรือ ก.จ.จ. ดำเนินการสรรหาแล้วแต่กรณีต่อไป ในการนี้ องค์การบริหารส่วนจังหวัด และ ก.จ.จ. ต้องจัดทำทะเบียนกำกับไว้เป็นหลักฐานและหมายเหตุในแผนอัตรากำลังให้ชัดเจนว่า “อยู่ระหว่างการดำเนินการสรรหาของ ก.จ. หรือ ก.จ.จ. แล้วแต่กรณี” พร้อมทั้งให้นายกองค์การบริหารส่วนจังหวัดและเลขานุการ ก.จ.จ ลงลายมือชื่อ วัน เดือน ปี กำกับไว้ในแผนอัตรากำลังที่อยู่ในความรับผิดชอบ และให้สงวนตำแหน่งที่ว่าง เพื่อแต่งตั้งจากบัญชีการสรรหาของ ก.จ. หรือ ก.จ.จ. เท่านั้น

เมื่อข้อเท็จจริงปรากฏว่า องค์การบริหารส่วนจังหวัด ร. ดำเนินการสรรหาตำแหน่งปลัดองค์การบริหารส่วนจังหวัด (นักบริหารงานท้องถิ่น ระดับสูง) โดยวิธีการรับโอนข้าราชการประเภทอื่นที่ไม่ใช่ข้าราชการการเมือง ในตำแหน่งประเภทและระดับเดียวกันไม่แล้วเสร็จ และไม่สามารถเสนอชื่อผู้มาดำรงตำแหน่งปลัดองค์การบริหารส่วนจังหวัด (นักบริหารงานท้องถิ่น ระดับสูง) ที่ว่าง ต่อสำนักงาน ก.จ.จ. เพื่อขอความเห็นชอบต่อ ก.จ.จ. ได้ทันภายใน 60 วันนับแต่ตำแหน่งว่าง ตามประกาศ ก.จ. เรื่อง มาตรฐานทั่วไปเกี่ยวกับการสอบคัดเลือกและ การคัดเลือกข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร (ฉบับที่ 4) พ.ศ. 2564 ลงวันที่ 12 มีนาคม 2564 ซึ่งประกาศดังกล่าวเป็นมาตรฐานทั่วไปที่ประกาศใช้เป็นการทั่วไปกับองค์การบริหารส่วนจังหวัดทุกแห่ง ประกอบกับเหตุผลในการขอทบทวนเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 และกรณีที่ ก.จ. ไม่สามารถดำเนินการสรรหาตำแหน่งสายงานผู้บริหารได้นั้น เป็นประเด็นปัญหาที่ทุกองค์การบริหารส่วนจังหวัดทุกแห่งประสบเช่นกัน ไม่ใช่เฉพาะแต่องค์การบริหาร ส่วนจังหวัด ร. เท่านั้น จึงไม่อาจนำเหตุผลดังกล่าวเป็นข้อยกเว้นเฉพาะแห่งได้ ดังนั้น จึงมีมติไม่ขยายระยะเวลาการสรรหาตำแหน่งปลัดองค์การบริหารส่วนจังหวัดร้อยเอ็ดตามที่เสนอขอ ทั้งนี้ ให้องค์การบริหาร ส่วนจังหวัด ร. แจ้งตำแหน่งว่างต่อสำนักงาน ก.จ.จ. ร. เพื่อให้ ก.จ. ดำเนินการสรรหาแล้วแต่กรณี โดยให้สงวนตำแหน่งเพื่อแต่งตั้งจากบัญชีการสรรหาของ ก.จ. เท่านั้น

2. ขอยกเลิกการสรรหาตำแหน่งผู้บริหารที่ว่าง ของ ก.จ.จ. ในตำแหน่งปลัดองค์การบริหารส่วนจังหวัด (นักบริหารงานท้องถิ่น ระดับสูง)

- ตามระเบียบที่ประชุมใหญ่ตุลาการในศาลปกครองสูงสุดว่าด้วยวิธีพิจารณาคดีปกครอง พ.ศ. 2543 ข้อ 7๒ วรรคสาม ให้ศาลแจ้งคำสั่งทุเลาการบังคับตามกฎหรือคำสั่งทางปกครองให้คู่กรณีและผู้ออกกฎ หรือคำสั่งดังกล่าวทราบโดยพลัน และให้คำสั่งศาลมีผลเมื่อผู้ออกกฎหรือคำสั่งได้รับแจ้งคำสั่งนั้นแล้ว เทียบเคียงมติ ก.ท. ในการประชุมครั้งที่ ๘/256๔ เมื่อวันที่ ๒๖ สิงหาคม 256๔ มีมติเห็นชอบการทุเลาการบังคับตามคำสั่งทางปกครอง กรณีรายงานสรรหาตำแหน่งสายงานผู้บริหาร ตามคำสั่งศาลปกครองกลาง คดีหมายเลขดำที่ บ.๔๓๗/๒๕๖๑

-2-

เมื่อวันที่ ๗ มีนาคม ๒๕๖๔ ได้มีคำสั่งทุเลาการบังคับตามคำสั่งเทศบาลที่ลงโทษปลดพนักงานเทศบาลออกจากราชการไว้เป็นการชั่วคราวจนกว่าศาลจะมีคำพิพากษาหรือคำสั่งเป็นอย่างอื่น แต่ตำแหน่งดังกล่าวได้รายงานให้ ก.ท. ดำเนินการสรรหา จึงต้องสงวนตำแหน่งไว้แต่งตั้งจากบัญชีผู้ผ่านการสรรหาของ ก.ท. เท่านั้น ตามประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร (ฉบับที่ ๓) พ.ศ. ๒๕๖๑ ลงวันที่ ๑๙ พฤศจิกายน ๒๕๖๑ และ ก.ท.จ. น. ได้ดำเนินการตามคำสั่ง ศาลปกครองกลาง ให้พนักงานเทศบาลกลับมาปฏิบัติราชการในตำแหน่งดังกล่าวแล้ว ประกอบกับกรณีดังกล่าว ไม่มีการอุทธรณ์และพ้นระยะเวลาของการอุทธรณ์แล้ว จึงยกเลิกการสงวนตำแหน่งตามที่ ก.ท.จ. น. เสนอ ซึ่งเป็นการดำเนินการตามคำพิพากษาศาลปกครองกลาง คดีหมายเลขดำที่ บ.๔๓๗/๒๕๖๑ เมื่อวันที่ ๗ มีนาคม ๒๕๖๔

เมื่อข้อเท็จจริงปรากฏว่าศาลปกครองกลางได้มีคำสั่งให้ทุเลาการบังคับตามคำสั่งทางปกครองของ ผู้ถูกฟ้องคดีที่ ๑ ตามคำสั่งองค์การบริหารส่วนจังหวัด ส. ที่ลงโทษผู้ฟ้องคดีออกจากราชการไว้เป็นการชั่วคราวจนกว่าศาลจะมีคำพิพากษาหรือคำสั่งอย่างอื่นและองค์การบริหารส่วนจังหวัด ส. ได้ให้นาย ว. กลับเข้ามาปฏิบัติหน้าที่ราชการในตำแหน่งปลัดองค์การบริหารส่วนจังหวัดจังหวัด ส. แต่ตำแหน่งดังกล่าวได้รายงานให้ ก.จ. ดำเนินการสรรหา จึงต้องสงวนตำแหน่งไว้แต่งตั้งจากบัญชีผู้ผ่านการสรรหาของ ก.จ. เท่านั้น ตามประกาศ ก.จ. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการองค์การบริหารส่วนจังหวัดให้ดำรงตำแหน่ง สายงานผู้บริหาร (ฉบับที่ 4) พ.ศ. 256๔ ลงวันที่ ๑๒ มีนาคม 256๔ จึงให้ยกเลิกการสรรหาตำแหน่งผู้บริหาร ที่ว่างของ ก.จ. ในตำแหน่งปลัดองค์การบริหารส่วนจังหวัด (นักบริหารงานท้องถิ่น ระดับสูง) เพื่อให้เป็นไปตามคำสั่งศาลฯ

3. การแต่งตั้งคณะอนุกรรมการใน ก.จ.

- เห็นชอบแต่งตั้งนางสุปราณี นฤนาถนโรดม รองเลขาธิการ ก.ค.ศ. เป็นอนุกรรมการเพิ่มเติม ในคณะอนุกรรมการด้านโครงสร้างและอัตรากำลัง (อ.ก.จ.โครงสร้าง)

4. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับที่สูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น จำนวน 1 ราย คือ นางเกศยา ดีสุยา

5. การแต่งตั้งคณะกรรมการประเมินผลงานทางวิชาการข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น ตามมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครอง ส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561

- เห็นชอบการแต่งตั้งกรรมการประเมินผลงานทางวิชาการของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครูที่ขอรับการประเมินเพื่อเลื่อนวิทยฐานะครูเชี่ยวชาญและครูเชี่ยวชาญพิเศษดังกล่าว ตามมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 ที่กำหนดให้ ก.ท. เป็นผู้แต่งตั้งกรรมการประเมินผลงานทางวิชาการฯ

แต่ทั้งนี้ได้พิจารณาถึงการดำเนินการประเมินผลงานของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่นเพื่อเลื่อนวิทยฐานะสูงขึ้นระดับชำนาญการพิเศษและเชี่ยวชาญ ตามมาตรฐานทั่วไปเกี่ยวกับการประเมินผลงานพนักงานครูและบุคลากรทางการศึกษาองค์กรปกครอง ส่วนท้องถิ่น เพื่อให้มีหรือเลื่อนวิทยฐานะ ประกาศ ณ วันที่ ๕ มกราคม ๒๕๕๐ ปรากฏว่า ประสบปัญหา ความล่าช้าในการตรวจประเมินผลงาน โดยใช้ระยะเวลาการตรวจประเมินเกินกว่าระยะเวลา 1 ปี ในแต่ละรอบระยะเวลาการยื่นคำขอรับการประเมิน เนื่องจากในแต่ละรอบระยะเวลาการยื่นคำขอรับการประเมินมีจำนวน

-3-

ผลงานของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่นจัดส่งเป็นจำนวนมาก ดังนั้น เพื่อเป็นการแก้ไขปัญหาดังกล่าวจึงมีมติเห็นชอบกำหนดผู้ทรงคุณวุฒิทางด้านการศึกษาจากมหาวิทยาลัยของรัฐเพิ่มเติม จำนวน 2 มหาวิทยาลัย เพื่อเป็นคณะกรรมการประเมินผลงานด้านผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) ของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ที่เสนอขอรับการประเมินผลงานเพื่อเลื่อนวิทยฐานะระดับชำนาญการพิเศษ เชี่ยวชาญ และเชี่ยวชาญพิเศษ ตามประกาศ ก.ท. เรื่อง หลักเกณฑ์และเงื่อนไขการประเมินผลงานพนักงานครูและบุคลากรทางการศึกษาเทศบาล เพื่อให้มีหรือเลื่อนวิทยฐานะ ประกาศ ณ วันที่ ๕ มกราคม พ.ศ. ๒๕๕๐

6. การโต้แย้งกรณีนายกองค์กรปกครองส่วนท้องถิ่นปฏิเสธการขอรับเงินประโยชน์ตอบแทนอื่น เป็นกรณีพิเศษอันมีลักษณะเป็นเงินรางวัลประจำปี

- มีมติดังนี้

๑. เพื่อให้การดำเนินการเกี่ยวกับการอุทธรณ์และการร้องทุกข์ของข้าราชการองค์การบริหารส่วนจังหวัด รวมทั้งการพิจารณาอุทธรณ์และเรื่องร้องทุกข์ของ ก.จ.จ. เป็นไปตามประกาศ ก.จ. เรื่อง มาตรฐานทั่วไปเกี่ยวกับสิทธิการอุทธรณ์การพิจารณาอุทธรณ์และการร้องทุกข์ พ.ศ. ๒๕๕๘ และเป็นมาตรฐานเดียวกัน จึงให้เลขานุการ ก.จ. แจ้งความเห็นของคณะกรรมการวิธีปฏิบัติราชการทางปกครอง เรื่องเสร็จที่ ๑๑๘๓/๒๕๖๔ ให้ประธาน ก.จ.จ., ก.ท.จ., ก.อบต.จังหวัด และ ก.เมืองพัทยา ทราบและถือปฏิบัติ รวมทั้งให้แจ้งนายกองค์กรปกครองส่วนท้องถิ่นเพื่อทราบและถือปฏิบัติต่อไป

๒. เพื่อให้การบริหารงานบุคคลของข้าราชการหรือพนักงานส่วนท้องถิ่น ตาม พ.ร.บ.ระเบียบบริหารงานบุคคลส่วนท้องถิ่น พ.ศ. ๒๕๔๒ เป็นไปด้วยความรวดเร็ว ถูกต้อง และมาตรฐานเดียวกัน รวมทั้ง เพื่อเป็นการปฏิบัติตามคณะรัฐมนตรีเมื่อวันที่ ๒ กุมภาพันธ์ ๒๕๖๔ เห็นชอบในหลักการว่า กรณีที่ ก.จ. หารือแนวทางปฏิบัติต่อคณะกรรมการวิธีปฏิบัติราชการทางปกครอง เมื่อคณะกรรมการวิธีปฏิบัติราชการ ทางปกครองได้พิจารณาให้ความเห็นในเรื่องใด ๆ แล้ว ให้เลขานุการ ก.จ. แจ้งความเห็นของคณะกรรมการวิธีปฏิบัติราชการทางปกครองให้ประธาน ก.จ.จ. ทราบและถือปฏิบัติ ในกรณีที่เป็นข้อเท็จจริงเดียวกัน รวมทั้ง ให้แจ้งนายกองค์การบริหารส่วนจังหวัดเพื่อทราบและถือปฏิบัติด้วย แล้วรายงานให้ ก.จ. ทราบด้วย

๓. ให้สำนักงาน ก.จ. รับข้อสังเกตของคณะกรรมการวิธีปฏิบัติราชการทางปกครองเกี่ยวกับ การพิจารณาทบทวนประกาศ ก.จ. เรื่อง มาตรฐานทั่วไปเกี่ยวกับสิทธิการอุทธรณ์การพิจารณาอุทธรณ์และการร้องทุกข์ฯ ไปพิจารณาดำเนินการให้สอดคล้องกับเจตนารมณ์ของกฎหมายที่เกี่ยวข้องและบริบทของการบริหารงานบุคคลส่วนท้องถิ่น โดยให้ศึกษาเทียบเคียงแนวทางปฏิบัติตามหลักเกณฑ์การร้องทุกข์ของข้าราชการพลเรือนและข้าราชการครูและบุคลากรทางการศึกษาประกอบด้วย

...............................................**..........................**

**สรุปผลการประชุม ก.ท.**

**ครั้งที่ 10/๒๕64**

**เมื่อวันที่ 28 ตุลาคม 2564 เวลา 09.30 น.**

………………………..

1. การแต่งตั้งคณะกรรมการประเมินผลงานทางวิชาการข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น ตามมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครอง ส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561

- เห็นชอบการแต่งตั้งกรรมการประเมินผลงานทางวิชาการของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครูที่ขอรับการประเมินเพื่อเลื่อนวิทยฐานะครูเชี่ยวชาญและครูเชี่ยวชาญพิเศษดังกล่าว ตามมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 ที่กำหนดให้ ก.ท. เป็นผู้แต่งตั้งกรรมการประเมินผลงานทางวิชาการฯ

แต่ทั้งนี้ได้พิจารณาถึงการดำเนินการประเมินผลงานของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่นเพื่อเลื่อนวิทยฐานะสูงขึ้นระดับชำนาญการพิเศษและเชี่ยวชาญ ตามมาตรฐานทั่วไปเกี่ยวกับการประเมินผลงานพนักงานครูและบุคลากรทางการศึกษาองค์กรปกครอง ส่วนท้องถิ่น เพื่อให้มีหรือเลื่อนวิทยฐานะ ประกาศ ณ วันที่ ๕ มกราคม ๒๕๕๐ ปรากฏว่า ประสบปัญหา ความล่าช้าในการตรวจประเมินผลงาน โดยใช้ระยะเวลาการตรวจประเมินเกินกว่าระยะเวลา 1 ปี ในแต่ละรอบระยะเวลาการยื่นคำขอรับการประเมิน เนื่องจากในแต่ละรอบระยะเวลาการยื่นคำขอรับการประเมินมีจำนวนผลงานของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่นจัดส่งเป็นจำนวนมาก ดังนั้น เพื่อเป็นการแก้ไขปัญหาดังกล่าวจึงมีมติเห็นชอบกำหนดผู้ทรงคุณวุฒิทางด้านการศึกษาจากมหาวิทยาลัยของรัฐเพิ่มเติม จำนวน 2 มหาวิทยาลัย เพื่อเป็นคณะกรรมการประเมินผลงานด้านผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) ของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ที่เสนอขอรับการประเมินผลงานเพื่อเลื่อนวิทยฐานะระดับชำนาญการพิเศษ เชี่ยวชาญ และเชี่ยวชาญพิเศษ ตามประกาศ ก.ท. เรื่อง หลักเกณฑ์และเงื่อนไขการประเมินผลงานพนักงานครูและบุคลากรทางการศึกษาเทศบาล เพื่อให้มีหรือเลื่อนวิทยฐานะ ประกาศ ณ วันที่ ๕ มกราคม พ.ศ. ๒๕๕๐

2. การโต้แย้งกรณีนายกองค์กรปกครองส่วนท้องถิ่นปฏิเสธการขอรับเงินประโยชน์ตอบแทนอื่น เป็นกรณีพิเศษอันมีลักษณะเป็นเงินรางวัลประจำปี

- มีมติดังนี้

๑. เพื่อให้การดำเนินการเกี่ยวกับการอุทธรณ์และการร้องทุกข์ของพนักงานเทศบาล รวมทั้งการพิจารณาอุทธรณ์และเรื่องร้องทุกข์ของ ก.ท.จ. และ ก.เมืองพัทยา เป็นไปตามประกาศ ก.ท. เรื่อง มาตรฐานทั่วไปเกี่ยวกับสิทธิการอุทธรณ์การพิจารณาอุทธรณ์และการร้องทุกข์ พ.ศ. ๒๕๕๘ และเป็นมาตรฐานเดียวกัน จึงให้เลขานุการ ก.ท. แจ้งความเห็นของคณะกรรมการวิธีปฏิบัติราชการทางปกครอง เรื่องเสร็จที่ ๑๑๘๓/๒๕๖๔ ให้ประธาน ก.ท.จ. และ ก.เมืองพัทยา ทราบและถือปฏิบัติ รวมทั้งให้แจ้งนายกองค์กรปกครองส่วนท้องถิ่น เพื่อทราบและถือปฏิบัติต่อไป

-2-

๒. เพื่อให้การบริหารงานบุคคลของข้าราชการหรือพนักงานส่วนท้องถิ่น ตาม พ.ร.บ.ระเบียบบริหารงานบุคคลส่วนท้องถิ่น พ.ศ. ๒๕๔๒ เป็นไปด้วยความรวดเร็ว ถูกต้อง และมาตรฐานเดียวกัน รวมทั้ง เพื่อเป็นการปฏิบัติตามคณะรัฐมนตรีเมื่อวันที่ ๒ กุมภาพันธ์ ๒๕๖๔ เห็นชอบในหลักการว่า กรณีที่ ก.ท. หารือแนวทางปฏิบัติต่อคณะกรรมการวิธีปฏิบัติราชการทางปกครอง เมื่อคณะกรรมการวิธีปฏิบัติราชการ ทางปกครองได้พิจารณาให้ความเห็นในเรื่องใด ๆ แล้ว ให้เลขานุการ ก.ท. แจ้งความเห็นของคณะกรรมการ วิธีปฏิบัติราชการทางปกครองให้ประธาน ก.ท.จ. และ ก.เมืองพัทยา ทราบและถือปฏิบัติ ในกรณี ที่เป็นข้อเท็จจริงเดียวกัน รวมทั้งให้แจ้งนายกเทศมนตรีเพื่อทราบและถือปฏิบัติด้วย แล้วรายงานให้ ก.ท. ทราบด้วย

๓. ให้สำนักงาน ก.ท. รับข้อสังเกตของคณะกรรมการวิธีปฏิบัติราชการทางปกครองเกี่ยวกับการพิจารณาทบทวนประกาศ ก.ท. เรื่อง มาตรฐานทั่วไปเกี่ยวกับสิทธิการอุทธรณ์ การพิจารณาอุทธรณ์และ การร้องทุกข์ฯ ไปพิจารณาดำเนินการให้สอดคล้องกับเจตนารมณ์ของกฎหมายที่เกี่ยวข้องและบริบท ของการบริหารงานบุคคลส่วนท้องถิ่น โดยให้ศึกษาเทียบเคียงแนวทางปฏิบัติตามหลักเกณฑ์การร้องทุกข์ของข้าราชการพลเรือนและข้าราชการครูและบุคลากรทางการศึกษาประกอบด้วย

3. การแก้ไขประกาศหลักเกณฑ์และเงื่อนไขเกี่ยวกับการบริหารงานบุคคลของเทศบาล กรณีส่วนราชการที่รับผิดชอบการบริหารงานบุคคล

- ประกาศหลักเกณฑ์และเงื่อนไขเกี่ยวกับการบริหารงานบุคคลของเทศบาลได้กำหนดให้หัวหน้าสำนักปลัดเทศบาลเป็นผู้รับผิดชอบเกี่ยวกับการบริหารงานบุคคล จึงเป็นประเด็นพิจารณาว่าเมื่อเทศบาล มีการจัดตั้งกองการเจ้าหน้าที่แล้ว ผู้มีหน้าที่รับผิดชอบเกี่ยวกับการบริหารงานบุคคลของเทศบาล ควรเป็นของหัวหน้าสำนักปลัดเทศบาลหรือผู้อำนวยการกองการเจ้าหน้าที่

ดังนั้น เพื่อให้การดำเนินการเกี่ยวกับการบริหารงานบุคคลของเทศบาลเป็นไปด้วย ความเรียบร้อย จึงมีมติแก้ไขประกาศหลักเกณฑ์และเงื่อนไขเกี่ยวกับการบริหารงานบุคคลของเทศบาล ในข้อความที่กำหนดให้หัวหน้าสำนักปลัดเทศบาลเป็นผู้รับผิดชอบและดำเนินการเกี่ยวกับการบริหารงานบุคคล เป็น “หัวหน้าส่วนราชการที่รับผิดชอบการบริหารงานบุคคล”

4. รายงานการของยกเลิกการสงวนตำแหน่งสายงานผู้บริหารที่อยู่ระหว่างการดำเนินการสรรหา ของคณะกรรมการกลางพนักงานเทศบาล

- ตามพระราชบัญญัติจัดตั้งศาลปกครองและวิธีพิจารณาคดีปกครอง ให้ไว้ ณ วันที่ 5 ตุลาคม 2542 และที่แก้ไขเพิ่มเติม มาตรา ๗๒ (1) กำหนดให้ในการพิพากษาคดี ศาลปกครองมีอำนาจสั่งให้เพิกถอนกฎหรือคำสั่งหรือสั่งห้ามการกระทำทั้งหมดหรือบางส่วน ในกรณีที่มีการฟ้องว่าหน่วยงานทางปกครองหรือเจ้าหน้าที่ของรัฐกระทำการโดยไม่ชอบด้วยกฎหมายตามมาตรา ๙ วรรคหนึ่ง (๑) ประกอบกับมาตรา 73 วรรคสาม กำหนดให้คำพิพากษาหรือคำสั่งของศาลปกครองสูงสุดให้เป็นที่สุดและ ก.ท. ในการประชุมครั้งที่ ๘/256๔ เมื่อวันที่ ๒๖ สิงหาคม 256๔ มีมติเห็นชอบการทุเลาการบังคับตามคำสั่งทางปกครอง กรณีรายงานสรรหาตำแหน่ง สายงานผู้บริหาร ตามคำสั่งศาลปกครองกลาง คดีหมายเลขดำที่ บ.๔๓๗/๒๕๖๑ เมื่อวันที่ ๗ มีนาคม ๒๕๖๔ ได้มีคำสั่งทุเลาการบังคับตามคำสั่งเทศบาลที่ลงโทษปลดพนักงานเทศบาลออกจากราชการไว้เป็นการชั่วคราวจนกว่าศาลจะมีคำพิพากษาหรือคำสั่งเป็นอย่างอื่น แต่ตำแหน่งดังกล่าวได้รายงานให้ ก.ท. ดำเนินการสรรหา จึงต้องสงวนตำแหน่งไว้แต่งตั้งจากบัญชีผู้ผ่านการสรรหาของ ก.ท. เท่านั้น ตามประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร (ฉบับที่ ๓) พ.ศ. ๒๕๖๑

-3-

ลงวันที่ ๑๙ พฤศจิกายน ๒๕๖๑ และ ก.ท.จ. น. ได้ดำเนินการตามคำสั่งศาลปกครองกลาง ให้พนักงานเทศบาลกลับมาปฏิบัติราชการในตำแหน่งดังกล่าวแล้ว ประกอบกับกรณีดังกล่าว ไม่มีการอุทธรณ์และ พ้นระยะเวลาของการอุทธรณ์แล้ว จึงยกเลิกการสงวนตำแหน่งตามที่ ก.ท.จ. น. เสนอ ซึ่งเป็นการดำเนินการ ตามคำพิพากษาศาลปกครองกลาง และเห็นชอบให้เลขานุการ ก.ท. หรือผู้ช่วยเลขานุการ ก.ท. ที่เลขานุการ ก.ท. มอบหมาย เป็นผู้พิจารณาวินิจฉัยตอบข้อหารือในกรณีการทุเลาการบังคับตามคำสั่งทางปกครอง และรายงานให้ ก.ท. ทราบเป็นรายกรณี

เมื่อข้อเท็จจริงปรากฏว่า ศาลปกครองสูงสุด ได้มีคำพิพากษาให้เพิกถอนคำสั่งของเทศบาลตำบล ผ. ตามคำสั่งที่ 52/2558 ลงวันที่ 19 กุมภาพันธ์ 2558 ที่ลงโทษปลด นางสาว น. พนักงานเทศบาล ตำแหน่งผู้อำนวยการกองคลัง (นักบริหารงานการคลัง ระดับ 7) สังกัดกองคลัง เทศบาลตำบล ผ. จังหวัด พ. แต่ตำแหน่งดังกล่าวได้รายงานให้ ก.ท. ดำเนินการสรรหาจึงต้องสงวนตำแหน่งไว้แต่งตั้งจากบัญชีผู้ผ่านการสรรหาของ ก.ท. เท่านั้น ตามประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่ง สายงานผู้บริหาร (ฉบับที่ 4) พ.ศ. 256๔ ลงวันที่ ๑๒ มีนาคม 256๔ ดังนั้น จึงให้ยกเลิกการสรรหาตำแหน่ง ผู้บริหารที่ว่างของ ก.ท. ตำแหน่งผู้อำนวยการกองคลัง (นักบริหารงานการคลัง ระดับ 7) ตามที่ ก.ท.จ. พ. เสนอมา ซึ่งเป็นการดำเนินการตามคำพิพากษาศาลปกครองสูงสุด จึงให้ยกเลิกการสรรหาตำแหน่งผู้บริหารที่ว่าง ของ ก.ท. ตำแหน่งผู้อำนวยการกองคลัง (นักบริหารงานการคลัง ระดับ 7) ตามที่ ก.ท.จ. พ. เสนอมา และขอความเห็นชอบ ก.ท. ให้เลขานุการ ก.ท. หรือผู้ช่วยเลขานุการ ก.ท. ที่เลขานุการ ก.ท. มอบหมาย ยกเลิกตำแหน่งว่างที่ได้รายงาน ให้ ก.ท. สรรหากรณีการทุเลาการบังคับตามคำสั่งทางปกครองหรือกรณีศาล มีคำพิพากษาถึงที่สุด และรายงานให้ ก.ท. ทราบเป็นรายกรณี

5. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น จำนวน 2 ราย ดังนี้

1. จ่าเอก สุพจน์ สุรันนา

2. จ่าสิบตำรวจกิตติพงษ์ ชุมวงศ์

6. การโอนพนักงานเทศบาลกรณีมีเหตุผลความจำเป็น

- เห็นชอบให้โอน จำนวน 1 ราย และยุติเรื่อง จำนวน 1 ราย

...............................................**..........................**

**สรุปผลการประชุม ก.อบต.**

**ครั้งที่ 10/๒๕64**

**เมื่อวันที่ 28 ตุลาคม 2564 เวลา 10.30 น.**

………………………..

1. การแต่งตั้งคณะกรรมการประเมินผลงานทางวิชาการข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น ตามมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครอง ส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561

- เห็นชอบการแต่งตั้งกรรมการประเมินผลงานทางวิชาการของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครูที่ขอรับการประเมินเพื่อเลื่อนวิทยฐานะครูเชี่ยวชาญและครูเชี่ยวชาญพิเศษดังกล่าว ตามมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 ที่กำหนดให้ ก.ท. เป็นผู้แต่งตั้งกรรมการประเมินผลงานทางวิชาการฯ

แต่ทั้งนี้ได้พิจารณาถึงการดำเนินการประเมินผลงานของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่นเพื่อเลื่อนวิทยฐานะสูงขึ้นระดับชำนาญการพิเศษและเชี่ยวชาญ ตามมาตรฐานทั่วไปเกี่ยวกับการประเมินผลงานพนักงานครูและบุคลากรทางการศึกษาองค์กรปกครอง ส่วนท้องถิ่น เพื่อให้มีหรือเลื่อนวิทยฐานะ ประกาศ ณ วันที่ ๕ มกราคม ๒๕๕๐ ปรากฏว่า ประสบปัญหา ความล่าช้าในการตรวจประเมินผลงาน โดยใช้ระยะเวลาการตรวจประเมินเกินกว่าระยะเวลา 1 ปี ในแต่ละรอบระยะเวลาการยื่นคำขอรับการประเมิน เนื่องจากในแต่ละรอบระยะเวลาการยื่นคำขอรับการประเมินมีจำนวนผลงานของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่นจัดส่งเป็นจำนวนมาก ดังนั้น เพื่อเป็นการแก้ไขปัญหาดังกล่าวจึงมีมติเห็นชอบกำหนดผู้ทรงคุณวุฒิทางด้านการศึกษาจากมหาวิทยาลัยของรัฐเพิ่มเติม จำนวน 2 มหาวิทยาลัย เพื่อเป็นคณะกรรมการประเมินผลงานด้านผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) ของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ที่เสนอขอรับการประเมินผลงานเพื่อเลื่อนวิทยฐานะระดับชำนาญการพิเศษ เชี่ยวชาญ และเชี่ยวชาญพิเศษ ตามประกาศ ก.ท. เรื่อง หลักเกณฑ์และเงื่อนไขการประเมินผลงานพนักงานครูและบุคลากรทางการศึกษาเทศบาล เพื่อให้มีหรือเลื่อนวิทยฐานะ ประกาศ ณ วันที่ ๕ มกราคม พ.ศ. ๒๕๕๐

2. การโต้แย้งกรณีนายกองค์กรปกครองส่วนท้องถิ่นปฏิเสธการขอรับเงินประโยชน์ตอบแทนอื่น เป็นกรณีพิเศษอันมีลักษณะเป็นเงินรางวัลประจำปี

- มีมติดังนี้

๑. เพื่อให้การดำเนินการเกี่ยวกับการอุทธรณ์และการร้องทุกข์ของพนักงานส่วนตำบล รวมทั้งการพิจารณาอุทธรณ์และเรื่องร้องทุกข์ของ ก.อบต.จังหวัด เป็นไปตามประกาศ ก.อบต. เรื่อง มาตรฐานทั่วไปเกี่ยวกับสิทธิการอุทธรณ์การพิจารณาอุทธรณ์และการร้องทุกข์ พ.ศ. ๒๕๕๘ และเป็นมาตรฐานเดียวกัน จึงให้เลขานุการ ก.อบต. แจ้งความเห็นของคณะกรรมการวิธีปฏิบัติราชการทางปกครอง เรื่องเสร็จที่ ๑๑๘๓/๒๕๖๔ ให้ประธาน ก.อบต.จังหวัด ทราบและถือปฏิบัติ รวมทั้งให้แจ้งนายกองค์กรปกครองส่วนท้องถิ่นเพื่อทราบและถือปฏิบัติต่อไป

-2-

๒. เพื่อให้การบริหารงานบุคคลของข้าราชการหรือพนักงานส่วนท้องถิ่น ตาม พ.ร.บ.ระเบียบบริหารงานบุคคลส่วนท้องถิ่น พ.ศ. ๒๕๔๒ เป็นไปด้วยความรวดเร็ว ถูกต้อง และมาตรฐานเดียวกัน รวมทั้ง เพื่อเป็นการปฏิบัติตามคณะรัฐมนตรีเมื่อวันที่ ๒ กุมภาพันธ์ ๒๕๖๔ เห็นชอบในหลักการว่า กรณีที่ ก.อบต. หารือแนวทางปฏิบัติต่อคณะกรรมการวิธีปฏิบัติราชการทางปกครอง เมื่อคณะกรรมการวิธีปฏิบัติราชการทางปกครองได้พิจารณาให้ความเห็นในเรื่องใด ๆ แล้ว ให้เลขานุการ ก.อบต. แจ้งความเห็นของคณะกรรมการวิธีปฏิบัติราชการทางปกครองให้ประธาน ก.อบต.จังหวัด ทราบและถือปฏิบัติ ในกรณีที่เป็นข้อเท็จจริงเดียวกัน รวมทั้งให้แจ้งนายกองค์การบริหารส่วนตำบลเพื่อทราบและถือปฏิบัติด้วย แล้วรายงานให้ ก.อบต. ทราบด้วย

๓. ให้สำนักงาน ก.อบต. รับข้อสังเกตของคณะกรรมการวิธีปฏิบัติราชการทางปกครองเกี่ยวกับการพิจารณาทบทวนประกาศ ก.อบต. เรื่อง มาตรฐานทั่วไปเกี่ยวกับสิทธิการอุทธรณ์การพิจารณาอุทธรณ์และการร้องทุกข์ฯ ไปพิจารณาดำเนินการให้สอดคล้องกับเจตนารมณ์ของกฎหมายที่เกี่ยวข้องและบริบทของการบริหารงานบุคคลส่วนท้องถิ่น โดยให้ศึกษาเทียบเคียงแนวทางปฏิบัติตามหลักเกณฑ์การร้องทุกข์ของข้าราชการพลเรือนและข้าราชการครูและบุคลากรทางการศึกษาประกอบด้วย

3. การแก้ไขประกาศหลักเกณฑ์และเงื่อนไขเกี่ยวกับการบริหารงานบุคคลขององค์การบริหาร ส่วนตำบล กรณีส่วนราชการที่รับผิดชอบการบริหารงานบุคคล

- ประกาศหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ได้กำหนดให้หัวหน้าสำนักปลัดองค์การบริหารส่วนตำบลเป็นผู้รับผิดชอบเกี่ยวกับการบริหารงานบุคคล จึงเป็นประเด็นพิจารณาว่าเมื่อองค์การบริหารส่วนตำบลมีการจัดตั้งกองการเจ้าหน้าที่แล้ว ผู้มีหน้าที่รับผิดชอบเกี่ยวกับการบริหารงานบุคคลขององค์การบริหารส่วนตำบล ควรเป็นของหัวหน้าสำนักปลัดองค์การบริหาร ส่วนตำบล หรือผู้อำนวยการกองการเจ้าหน้าที่

ดังนั้น เพื่อให้การดำเนินการเกี่ยวกับการบริหารงานบุคคลขององค์การบริหารส่วนตำบล เป็นไปด้วยความเรียบร้อย จึงมีมติแก้ไขประกาศหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ในข้อความที่กำหนดให้หัวหน้าสำนักปลัดองค์การบริหารส่วนตำบลเป็นผู้รับผิดชอบและดำเนินการเกี่ยวกับการบริหารงานบุคคล เป็น “หัวหน้าส่วนราชการที่รับผิดชอบการบริหารงานบุคคล”

4. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น จำนวน 2 ราย ดังนี้

1. นายธนานพ แซ่จัง

2. พันจ่าตรียุทธภูมิ ร่วมสุข

5. หารือการพิจารณาอุทธรณ์การขอรับเงินประโยชน์ตอบแทนอื่นเป็นกรณีพิเศษ

- มติดังนี้

๑. พ.ร.บ.ระเบียบบริหารงานบุคคลส่วนท้องถิ่น พ.ศ. ๒๕๔๒ ประกอบประกาศ ก.อบต. เรื่อง มาตรฐานทั่วไปเกี่ยวกับสิทธิการอุทธรณ์ การพิจารณาอุทธรณ์และการร้องทุกข์ พ.ศ. ๒๕๕๘ ได้กำหนดขั้นตอนและระยะเวลาอุทธรณ์หรือโต้แย้งการใช้อำนาจในเรื่องการบริหารงานบุคคลส่วนท้องถิ่นของ นายกองค์การบริหารส่วนตำบลไว้เป็นการเฉพาะแล้ว จึงไม่จำต้องนำขั้นตอนและระยะเวลาในการอุทธรณ์ หรือโต้แย้งที่กำหนดไว้ใน พ.ร.บ.วิธีปฏิบัติราชการทางปกครอง พ.ศ. ๒๕๓๙ มาใช้บังคับ

-3-

๒.การจ่ายเงินประโยชน์ตอบแทนอื่นเป็นกรณีพิเศษต้องปฏิบัติตามหลักเกณฑ์และเงื่อนไข ซึ่งออกตาม พ.ร.บ. ระเบียบบริหารงานบุคคลส่วนท้องถิ่นฯ เป็นการใช้อำนาจในเรื่องการบริหารงานบุคคล ส่วนท้องถิ่นของนายกองค์การบริหารส่วนตำบลโดยแท้ กรณีที่พนักงานส่วนตำบลผู้ใดเห็นว่านายกองค์การบริหารส่วนตำบลใช้อำนาจหน้าที่ปฏิบัติต่อตนโดยไม่ถูกต้อง ย่อมมีสิทธิร้องทุกข์ต่อ ก.อบต.จังหวัด ภายในสามสิบวันนับแต่วันทราบเรื่องอันเป็นเหตุให้ร้องทุกข์ ตามนัยข้อ ๒๗ ของประกาศ ก.อบต. เรื่อง มาตรฐานทั่วไปเกี่ยวกับสิทธิการอุทธรณ์ การพิจารณาอุทธรณ์และการร้องทุกข์ฯ

๓. ขณะที่ อบต. ค. มีคำสั่งให้พนักงานส่วนตำบลได้รับเงินประโยชน์ตอบแทนอื่นเป็นกรณีพิเศษ นาย อ. และนาย ก. ได้โอนไปสังกัด อบต.อื่นแล้ว จึงต้องยื่นเรื่องร้องทุกข์ต่อ ก.อบต.จังหวัดสังกัดใหม่ โดยถือว่ากรณีที่นาย อ. และนาย ก. ได้มีหนังสือถึงนายกองค์การบริหารส่วนตำบล ค. โต้แย้ง (อุทธรณ์) การไม่จ่ายเงินประโยชน์ตอบแทนอื่นเป็นกรณีพิเศษเป็นการยื่นเรื่องร้องทุกข์ผ่านนายกองค์การบริหารส่วนตำบล ค.ที่เป็นผู้ทำให้เกิดเหตุแห่งการร้องทุกข์ เป็นหน้าที่ของนายกองค์การบริหารส่วนตำบล ค. ต้องส่งเรื่องร้องทุกข์ของนาย อ. ให้ ก.อบต.จังหวัด ส. พิจารณา และส่งเรื่องร้องทุกข์ของนาย ก. ให้ ก.อบต.จังหวัด อ. แล้วแต่กรณีพิจารณาตามอำนาจหน้าที่ต่อไป ทั้งนี้ ตามนัยข้อ ๒๗ ประกอบข้อ ๓๔ ของประกาศ ก.อบต. เรื่อง มาตรฐานทั่วไปเกี่ยวกับสิทธิการอุทธรณ์ การพิจารณาอุทธรณ์และการร้องทุกข์ฯ

กรณีที่ ก.อบต.จังหวัด ส. พิจารณาเรื่องร้องทุกข์และมีมติเป็นคุณแก่นาย อ. หรือกรณีที่ ก.อบต.จังหวัด อ. พิจารณาเรื่องร้องทุกข์และมีมติเป็นคุณแก่นาย ก. ให้แจ้งมติไปให้นายกองค์การบริหารส่วนตำบลสังกัดใหม่แล้วแต่กรณี แต่เนื่องจากกรณีนี้ อบต.สังกัดใหม่ ไม่มีหน้าที่เกี่ยวกับการพิจารณาการจ่ายเงินประโยชน์ตอบแทนอื่นเป็นกรณีพิเศษของนาย อ. และนาย ก. ในห้วงเวลาที่นาย อ. และนาย ก. เป็นพนักงานส่วนตำบล สังกัด อบต. ค. จึงไม่อาจพิจารณาสั่งหรือปฏิบัติให้เป็นไปตามมติของ ก.อบต.จังหวัด ส. หรือ ก.อบต.จังหวัด อ. ได้โดยสภาพ ทำได้แต่เพียงประสานหรือส่งเรื่องให้ อบต. ค. พิจารณาดำเนินการในส่วนที่เกี่ยวข้องต่อไป

6. การโอนพนักงานส่วนตำบลกรณีมีเหตุผลความจำเป็น

- เห็นชอบให้ยุติเรื่อง จำนวน ๒ ราย และชะลอการพิจารณาเรื่องดังกล่าวจนกว่าการเลือกตั้ง ส.อบต. และนายกองค์การบริหารส่วนตำบล จะแล้วเสร็จ จำนวน 3 ราย

...............................................**..........................**